Disainikeskus on 2008. aastal Eesti Kunstiakadeemia, Tallinna Tehnikaülikooli, Eesti Disainerite Liidu ja Eesti Disaini Instituudi poolt asutatud  organisatsioon, mille eesmärgiks on luua disaini arenguks inspireeriv, innovaatiline ja koostööle suunatud keskkond Eestis. Selleks osaleb disainikeskus aktiivselt rahvusvahelistes koostöövõrgustikes, esindab disainivaldkonda arengustrateegiate ja poliitikate kujundamisel, korraldab valdkonnaga seotud koolitusi, kontaktüritusi, mõttekodasid, seminare ja töötubasid, koostab näituseid, koondab Eesti parimaid disainibüroosid Design Excellence Estonia katuse all ning tegutseb disainiala eksperdi ja  konsultandina. Keskuse sihte viib täna ellu seitsmeliikmeline vanalinnas asuvas büroos tegutsev särav meeskond.